Мақсаты : бастауыш сынып оқушыларының алған білімдерін саралау,

ой ұшқырлықтарын байқау, топпен бірлесе жұмыс істеуге және

алғырлыққа ,шапшаңдыққа тәрбиелеу.

 Барысы :

 І. Ұйымдастыру кезеңі

 ІІ. Негізгі бөлім

Білімменен тәнті етеді тектілер,

 Мұратына білім алды жеткізер.

 Бар ізгілік тек біліммен алынар,

 Білімменен аспанға жол салынар.,- дей келе «Зерде» ойынын бастайық. Ендеше сайысымызды бастамас бұрын сайыскерлерді қошеметпен ортаға шақырайық.

 Әр топ өздерінің аты және ұранымен таныстырады.

1. «Достық» тобы

 Ұраны : Достық тобы алға,

 Биіктерге самға,

 Достығымыз барда

 Жүреміз тек алда !

 Бүгінгі сайысқа қандай дайындықпен келдіңдер және не күтесіңдер?

2. «Болашақ» тобы

 Ұраны : Қандай сынақ болса дағы беріспе,

 Әрқашанда үміткерміз жеңіске.

 Сайыста жеңіске жету үшін не істейсіңдер ?

 Олай болса сендерге сәттілік тілеймін.

Ойын 5 кезеңнен тұрады. Топтар әр кезеңнің қорытындысы бойынша ұпай жинайды. Бесінші  айналымнан кейін көп ұпай жинаған топ жеңімпаз атанады.

 Бірінш**і**айналым «Білгенге маржан» деп аталады. Бұл айналымда топтарға сұрақтар қойылады. Әр дұрыс жауапқа  1 ұпайдан алады

 Алдымен осы айналымды бастайтын топты анықтап алайық.

 Ол үшін «Су- ли- фа» деп аталатын ойынның көмегімен анықтаймыз. Ортаға әр топтың көшбасшыларын шақырайық.

 « Достық » тобына

1.      Қыс айларын ата. ( желтоқсан, қаңтар, ақпан).

2.      Өмір сүру үшін адамға не қажет ? ( Ауа )

3.      Іс тігетін құрал не? ( ине)

5.      Бір жылда неше ай бар ? ( 12 )

6.      Не оттан да ыстық ? ( Отан )

7.      Көктем айларын ата. (наурыз, сәуір, мамыр).

8. Ауаға жұпар иісін таратып,айналаға көрік беретін не ? (гүл)

9.    Массаның өлшем бірлігі

 10. Атаңа не қылсаң , ....

  « Болашақ » тобына

 1.  Өлі табиғатқа не жатады? (тау, тас, т.б.).

 2.    Абай Құнанбаев кім? (ақын).

 3.   Екі шеті тұйықталған сызықты не дейміз ?

 4.«Ғылым таппай мақтанба» өлеңін кім жазған ?

 5. 1 сағатта неше минут бар ?

 6. Қ Р президенті кім ?

 7. Неше жыл мезгілі бар ?

 8. Өсімдікті топыраққа бекітіп ұстап тұратын не ?

 9. Бірде дауысты, бірде дауыссыз болатын дыбыс ?

 10. Уақыттың өлшем бірлігі

 Күлме досыңа, ....

 Әр дұрыс жауапқа фишкалар беріледі.

 Іші толған әріпке дүниедегі жарық не ?

 Болашаққа жол ашар , бұл – сүйікті Әліппе !

 демекші «Әліппе » кезеңіне өтеміз.

 Әр топқа қазақ әліппесінен кез-келген бір әріп беріледі. 1 минут уақыттың ішінде сол әріптен басталатын сөздерді қағазға жазулары керек.. Нәтижесінде барынша көп сөз жазған топ жеңіске жетеді.

« Достық » тобына «қ» әрпі, « Болашақ » тобына «к» әрпі.

 Әр сөзге 1 ұпайдан беріледі.

  Үшінші  айналым – **«**Математик**»** деп аталады.1 минутта қай топ көп

 есеп шығарады. Әр есепке 1 ұпайдан беріледі.

 Төртінші айналым – «Құрастырма сурет» Қиылған суреттерді

 құрастырып, тақырып қою керек.

 Сюжетті сурет құрастырылып, тақырып қойылса , 1 ұпайдан беріледі.

Бесінші айналым - «Жұмбақтар» Әр топқа үш жұмбақ беріледі.

Жауабын үш тілде айту керек. Жұмбақ жауаптары сиқырлы

кітаптан алынады. Жұмбақ жауаптары шешіліп, жауаптары үш

тілде айтылса , әр жұмбаққа 1 ұпайдан беріледі.

Қысқа таяқ дiңi бар,

Шиырлаған iзiнде

Сайрап тұрар тiлi бар.   ( Қарындаш ,pencil )

Ойларынды аңсаған,

Асыл сөздi ақ алаңға,

Түсiруден шаршаған,

Мен емеспiн әмәнда.   (Қалам,pen )

Дегенімді жасайтын

Қалған тамағымды асайтын

Ертіп алып жетектеп

«Немерем» деп атайтын ( Әже,grandmother )

Жұқа тақтай бөлшегi,

Ұзындықтың өлшемi.    (Сызғыш,ruler )

Ұшымен қазық

Тор көздi жазық.

Үстiне өттiм,

Асыл сөз жазып.    (Дәптер,copybook )

Оқу-бiлiм аспабы,

Қоймасының бас қабы.

Бөлмесi де бiрнешеу,

Тиегi бар ашпалы.    (Сөмке,bag )

Айтары мол ғұлама,
Көп жасасын бұл адам,
Әкесі ол әкеңнің
Білер оны сұраған.
Ол кім?  (ата,grandfather )

« Оқуда озат боламын» әні

Ойынға қатысқан оқушыларға эмблемалар беріледі.

Екі топ бір- біріне тілек айтады.

Қорытынды.